So Dear to My Heart

So Dear to My Heart ialah sebuah filem cetera yang diterbitkan oleh Walt Disney, dikeluarkan di bandaraya Chicago pada 29 November 1948 diikuti seluruh Amerika Syarikat pada 19 Januari 1949 oleh RKO Radio Pictures dan Buena Vista Distribution. Seperti dengan Song of the South dari tahun 1946, filem ini menggabungkan animasi dan lakonan hidup. Filem ini berdasarkan buku Midnight and Jeremiah karya Sterling North.

Plot
Berlatarkan negeri Indiana sekitar tahun 1903, So Dear to My Heart mengisahkan perjalanan Jeremiah Kincaid (Bobby Driscoll) untuk membesarkan anak biri-biri 'jaguhnya', iaitu Danny (yang dinamai sempena kuda lumba terkenal, Dan Patch yang juga digambarkan dalam filem ini). Impian Jeremiah untuk memperagakan Danny di Pike County Fair berdepan dengan bantahan dari neneknya (Beulah Bondi) yang penyayang tetapi tegas. Namun begitu, Jeremiah mendapat sokongan dari Uncle Hiram (Burl Ives).

Pelakon
Bobby Driscoll sebagai Jeremiah 'Jerry' Kincaid
Luana Patten sebagai Tildy
Beulah Bondi sebagai Granny Kincaid
Burl Ives sebagai Uncle Hiram Douglas

Anugerah
Filem ini dicalonkan untuk Anugerah Akademi untuk Lagu Asli Terbaik untuk versi Burl Ives lagu rakyat Inggeris abad ke-17 "Lavender Blue," tetapi kalah kepada "Baby, It's Cold Outside" dari Neptune's Daughter.

Pautan luar
 
 
 So Dear to My Heart: The Secrets Behind the Film

Filem 1949
Filem Disney
Filem drama Amerika Syarikat